Olympijské hry mládeže

Olympijské hry mládeže (anglicky: Youth Olympic Games, YOG) sú medzinárodné multi-športové podujatie organizované Medzinárodným olympijským výborom. Konajú sa každé štyri roky a sú určené pre mladých športovcov vo veku 14 až 18 rokov.

 História 
S myšlienkou olympijských hier pre mládež prišiel ako prvý rakúsky manažér Johann Rosenzopf v roku 1998. Svoj projekt prezentoval aj vtedajšiemu prezidentovi Medzinárodného olympijského výboru (MOV) Jacquesovi Roggemu. MOV najskôr nemal o podujatie záujem, dôvodom mal byť nedostatok termínov a zvýšenie finančných nákladov národných olympijských výborov (NOV). No 6. júla 2007 v Guatemala City členovia MOV na svojom 119. zasadnutí schválili projekt mládežníckych olympijských hier. 
Podujatie tak nadviazalo na Európsky olympijský festival mládeže (EYOF, pôvodne EYOD), ktorý vznikol najmä Roggeho zásluhou v roku 1991 pod patronátom Európskych olympijských výborov (EOV). 

Cieľom mládežníckych OH je dať šancu mladým talentovaným športovcom z celého sveta zúčastniť sa na vrcholnej súťaži, ktorá v sebe skombinuje šport, kultúru a vzdelanie. Majú inšpirovať mladých športovcov, aby sa stali skutočnými šampiónmi nielen v športe, ale aj v živote. Za týmto účelom vznikol kultúrno-edukačný program CEP, ktorého súčasťou sú početné kultúrne a výchovno-vzdelávacie aktivity s mottom „Uč sa a zdieľaj“.

Predchodcom OHM boli Svetové hry mládeže, ktoré sa uskutočnili pod patronátom MOV jediný raz v roku 1998 v Moskve. Na podujatí štartovalo 4623 športovcov zo 131 krajín, súťažilo sa v 148 disciplínach 12 olympijských športov. 
Slovensko reprezentovalo 86 mladých športovcov, jedinú medailu bronzovú získala trojskokanka Dana Velďáková. 

Usporiadateľom prvej mládežníckej olympiády sa stal v roku 2010 Singapur, ktorý bol vo voľbách úspešnejší ako Moskva.   Zúčastnilo sa na nich 3500 športovcov z 204 krajín, súťažilo v 26 športoch.  Dejiskom prvých zimných OHM sa stal o dva roky neskôr rakúsky Innsbruck, ktorý dostal vo voľbách prednosť pred fínskym Kuopiom. 

 Športy 
V programe mládežníckych olympiád sú okrem klasických olympijských športov aj nové športové odvetvia a disciplíny, ktoré majú snahu zatraktívniť šport mladým ľuďom. Mnohé z nich sa už stali súčasťou programu "veľkých" olympiád ako basket 3×3, skateboarding, breakdancing, športové lezenie. Ďalšie športy z OH mládeže skialpinizmus, plážová hádzaná, futsal či inline rýchlokorčuľovanie majú tiež ambície zaradiť sa k olympijským športom.

V olympijskom programe si postupne našli svoje miesto aj nové disciplíny, úspešne "otestované" na olympiáde mladých. V individuálnych športoch pribudli nové formáty súťaží miešaných družstiev v alpskom lyžovaní, krasokorčuľovaní, džude a miešané štafety v biatlone, sánkovaní, atletike a plávaní. Na I. Zimných OHM v Innsbrucku mali svoju premiéru skoky na lyžiach dievčat a preteky rýchlokorčuliarov s hromadným štartom, tak isto sú už v programe OH.

Atraktívne sú súťaže v individuálnych zručnostiach v basketbale či ľadovom hokeji alebo paralelný vodný slalom na hladkej vode formou vyraďovacích kôl. Na OHM 2020 v Lausanne nahradil hokejové súťaže zručnosti nový formát hokej 3×3, novinkou bola súťaž v monoboboch. Špecifické sú tiež miešané súťaže chlapcov a dievčat z rôznych krajín či dokonca kontinentov v spoločných tímových a štafetových discipínach.

 Slovensko na OHM 
Na prvé Letné OHM 2010 v Singapure vyslalo Slovensko výpravu 17 športovcov, ktorí súťažili v ôsmich športových odvetviach.  Výprava získala šesť medailí, z toho o tri sa pričinili tenisti. Najcennejšiu vybojovala džudistka Andrea Krišandová, členka víťazného miešaného tímu zloženého z pretekárov a pretekárok z rôznych krajín. Táto medaila sa však nezarátava do medailovej bilancie krajín.   Aj ďalšie letné OHM 2014 sa konali v Ázii, hostiteľom bolo čínske mesto Nanking. Slovensko reprezentovalo 37 mladých športovcov v 11 športoch s bilanciou dve strieborné a jedna bronzová medaila.   Družstvo futbalistiek do 15 rokov, jediný európsky zástupca  obsadilo štvrté miesto, keď v semifinále prehralo s Čínou po penaltovom rozstrele a v stretnutí o 3. miesto s Mexikom 1:3. Dva roky po OH 2016 v Riu de Janeiro sa olympijská slávnosť, tentoraz mládežnícka opäť konala v Južnej Amerike. V Buenos Aires 2018 sa o historicky prvé zlato z letných OHM pre Slovensko zaslúžila vodná slalomárka Emanuela Luknárová, ktorá zvíťazila v disciplíne K-1 a navyše pridala bronz v C-1.  Kanoisti zatiaľ z každých OHM priviezli medailu, vodný slalom je tak našim najúspešnejším športom pod olympijskými kruhmi nielen v kategórii dospelých, ale aj medzi mládežníkmi.

Na prvých Zimných OHM (ZOHM) 2012 v Innsbrucku nás reprezentovalo 30 športovcov a hneď v premiére sme sa mohli tešiť z prvej zlatej medaily, získala ju budúca hviezda lyžiarskych svahov Petra Vlhová v slalome.  V Lillehammeri 2016 vybojoval striebro v súťaži hokejových zručností Sebastián Čederle.  Doteraz najúspešnejšie boli pre Slovensko ZOHM v Lausanne 2020. Striebro priviezla bobistka Viktória Čerňanská, bronz hokejové družstvo dievčat a v hokejovom turnaji 3×3 miešaných tímov sme získali dve bronzové a dve strieborné medaily, tie sa však do medailovej bilancie krajín nepočítajú. 

 Prehľad medailistov Slovenska z Letných OH mládeže 
RokDejisko Medaily celkom MedailistiŠportDisciplína<center>2010<center> Singapur<center>0-2-3<center>Súbor:Med 2.png Jana Čepelová, Chantal ŠkamlovátenisštvorhraSúbor:Med 2.png Miroslav Urbanvodný slalomK-1Súbor:Med 3.png Jana ČepelovátenisdvorhraSúbor:Med 3.png Filip Horanský, Jozef KovalíktenisštvorhraSúbor:Med 3.png Arpád Szakácsdžudodo 81 kg<center>2014<center> Nanking<center>0-2-1<center>Súbor:Med 2.png Michaela Peškováatletika400 metrov prekážkySúbor:Med 2.png Jakub Grigarvodný slalomK-1Súbor:Med 3.png Marko Mirgorodskývodný slalomC-1<center>2018<center> Buenos Aires<center>1-1-1<center>Súbor:Med 1.png Súbor:Med 3.png Emanuela Luknárovávodný slalomK-1, C-1Súbor:Med 2.png Katarína Pecsukovávodný slalomK-1 šprint

Medaily nezarátané do bilancie krajín
2010 Súbor:Med 1.png Andrea Krišandová, džudo, súťaž miešaných družstiev z rôznych krajín a kontinentov

 Prehľad medailistov Slovenska zo Zimných OH mládeže 
RokDejisko Medaily celkom MedailistiŠportDisciplína<center>2012<center> Innsbruck<center>1-0-0<center>Súbor:Med 1.png Petra Vlhováalpské lyžovanieslalom<center>2016<center> Lillehammer<center>0-1-0<center>Súbor:Med 2.png Sebastián Čederleľadový hokejindividuálne hokejové zručnosti<center>2020<center> Lausanne<center>0-1-1<center>Súbor:Med 2.png Viktória ČerňanskábobymonobobySúbor:Med 3.png ľadový hokejturnaj dievčat<center>2024<center> Gangwon<center>0-1-2<center>Súbor:Med 2.png Adam HagarakrasokorčuľovaniemužiSúbor:Med 3.png Andrej Barnáš zjazdové lyžovaniesuper-GSúbor:Med 3.png Markus Sklenárik biatlon12,5

Medaily nezarátané do bilancie krajín
2020 Súbor:Med 2.png Peter Repčík, ľadový hokej, turnaj vo formáte 3×3, družstvo chlapcov z rôznych krajín 
2020 Súbor:Med 2.png Nikola Janeková, ľadový hokej, turnaj vo formáte 3×3, družstvo dievčat z rôznych krajín  
2020 Súbor:Med 3.png Rastislav Eliáš, ľadový hokej, turnaj vo formáte 3×3, družstvo chlapcov z rôznych krajín 
2020 Súbor:Med 3.png Zuzana Dobiašová, ľadový hokej, turnaj vo formáte 3×3, družstvo dievčat z rôznych krajín

 Referencie 

 Pozri aj 
 Olympijské hry
 Slovensko na olympijských hrách
 Európsky olympijský festival mládeže
 Slovensko na Európskom olympijskom festivale mládeže

 *
Kategória:Olympijské hry
Kategória:Multi-športové podujatia